CELEX: 62010CO0199
Language: lv
Date: 2010-11-22 00:00:00
Title: Tiesas rīkojums (piektā palāta) 2010. gada 22.novembrī.#Secilpar - Sociedade Unipessoal SL pret Fazenda Pública.#Lūgums sniegt prejudiciālu nolēmumu: Supremo Tribunal Administrativo - Portugāle.#Reglamenta 104. panta 3. punkta pirmā daļa - EKL 56. un 58. pants - Dividenžu aplikšana ar nodokli - Nodokļa ieturējums ienākumu gūšanas vietā - Valsts nodokļu tiesību akti, kas paredz kapitāla daļu atbrīvošanu no sabiedrību ienākuma nodokļa.#Lieta C-199/10.

Tiesas (piektā palāta) 2010. gada 22. novembra rīkojums – Selipar – Sociedade Unipessoal/Fazenda Pública
      (lieta C‑199/10)
      Reglamenta 104. panta 3. punkta pirmā daļa – EKL 56. un 58. pants – Dividenžu aplikšana ar nodokli – Nodokļa ieturējums ienākumu gūšanas vietā – Valsts nodokļu tiesību akti, kuros paredzēta sabiedrībām rezidentēm izmaksātu dividenžu atbrīvošana no nodokļa
      1.                     Kopienu tiesības – Principi – Vienlīdzīga attieksme – Diskriminācija pilsonības dēļ – Attiecības starp EKL 12. pantu un EKL
            43. un 56. pantu (EKL 12., 43. un 56. pants) (sal. ar 23. un 24. punktu)
      2.                     Kapitāla brīva aprite – Ierobežojumi – Nodokļu tiesību akti – Sabiedrību ienākuma nodoklis – Dividenžu aplikšana ar nodokli
            (EKL 56. un 58. pants) (sal. ar 36.–38., 40., 41. un 43. punktu un rezolutīvo daļu)
      Priekšmets
      
         Lūgums sniegt prejudiciālu nolēmumu – 
               Supremo Tribunal Administrativo
                – Tādu valsts nodokļu tiesību aktu, kuros noteikts, ka par dividendēm, ko sabiedrība rezidente izmaksā sabiedrībai nerezidentei,
                  kurai pieder mazāk nekā 25 % kapitāla daļu sabiedrībā, kas izmaksā dividendes, ir jāmaksā nodoklis, saderība ar EKL 12., 43. un
                  56. pantu un 58. panta 3. punktu (tagad – LESD 18., 49. un 63. pants un 65. panta 3. punkts) un Padomes 1990. gada 23. jūlija
                  Direktīvas 90/435/EEK par kopēju nodokļu sistēmu, ko piemēro mātes uzņēmumiem un meitas uzņēmumiem, kas atrodas dažādās dalībvalstīs
                  (OV L 225, 6. lpp.), 5. panta 1. punktu – Abu attiecīgo valstu noslēgtajā konvencijā par nodokļu dubultas uzlikšanas novēršanu
                  paredzēta nodokļa iekasēšana ienākumu gūšanas vietā ar likmi 15 % – Sabiedrībām rezidentēm izmaksātu dividenžu atbrīvošana
                  no nodokļa
               
            Rezolutīvā daļa:
      EKL 56. un 58. pants ir jāinterpretē tādējādi, ka tie nepieļauj tādu no divu dalībvalstu noslēgtas konvencijas par nodokļu
         dubultas uzlikšanas novēršanu izrietošu nodokļu režīmu, kurā paredzēta nodokļa iekasēšana ienākumu gūšanas vietā ar likmi
         15 % par dividendēm, kuras šajā dalībvalstī reģistrēta sabiedrība izmaksā citā dalībvalstī reģistrētai sabiedrībai, lai gan
         pirmās dalībvalsts tiesiskais regulējums atbrīvo no šīs iekasēšanas dividendes, kuras tiek izmaksātas sabiedrībai rezidentei.
         Tas tā nebūtu tikai tad, ja ienākumu gūšanas vietā iekasēto nodokli varētu atskaitīt no otrajā dalībvalstī maksājamā nodokļa
         atšķirīgās attieksmes izraisītajā apmērā. Iesniedzējtiesai jāpārliecinās, vai šāda atšķirīgas attieksmes neitralizācija netiek
         īstenota, piemērojot 1993. gada 26. oktobrī starp Portugāles Republiku un Spānijas Karalisti noslēgtās konvencijas par nodokļu
         dubultas uzlikšanas un izvairīšanās no nodokļu maksāšanas novēršanu ienākuma nodokļu jomā noteikumu kopumu.